CELEX: 62016TN0276
Language: sk
Date: 2016-05-30 00:00:00
Title: Vec T-276/16: Žaloba podaná 30. mája 2016 – Viridis Pharmaceutical/EUIPO – Hecht-Pharma (Boswelan)

11.7.2016   
            
            
               SK
            
            
               Úradný vestník Európskej únie
            
            
               C 251/46
            
         Žaloba podaná 30. mája 2016 – Viridis Pharmaceutical/EUIPO – Hecht-Pharma (Boswelan)
   (Vec T-276/16)
   (2016/C 251/53)
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Viridis Pharmaceutical (Tortola, Britské panenské ostrovy) (v zastúpení: C. Spintig, S. Pietzcker a M. Prasse, advokáti)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Hecht-Pharma GmbH (Hollnseth, Nemecko)
   
      Údaje týkajúce sa konania pred EUIPO
   
   
      Majiteľ spornej ochrannej známky: Žalobkyňa.
   
      Dotknutá sporná ochranná známka: Slovná ochranná známka Únie „Boswelan“ – ochranná známka Únie č. 3 381 563.
   
      Konanie pred EUIPO: Konanie o zrušenie.
   
      Napadnuté rozhodnutie: Rozhodnutie piateho odvolacieho senátu EUIPO z 29. februára 2016 vo veci R 2837/2014-5.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie v rozsahu, v akom bolo týmto rozhodnutím zamietnuté odvolanie žalobkyne podané proti zrušeniu ochrannej známky Európskej únie č. 003381563 v súvislosti s „liekmi na liečbu sklerózy multiplex“,
            
         
               —
            
            
               uložil EUIPO povinnosť nahradiť trovy konania žalobkyne.
            
         
      Uvádzané žalobné dôvody
   
   
               —
            
            
               porušenie článku 51 ods. 1 písm. a) nariadenia č. 207/2009 – riadne používanie ochrannej známky,
            
         
               —
            
            
               porušenie článku 51 ods. 1 písm. a) nariadenia č. 207/2009 – náležité dôvody pre nepoužívanie ochrannej známky,
            
         
               —
            
            
               porušenie článku 83 nariadenia č. 207/2009, predovšetkým zásady ochrany legitímnej dôvery.